Rikunarita-ORG/Wikinium huggingface dataset:
# Kamtsjatka-Schiereiland

*Dat artikel es geschreevn in 't Noordelik West-Vlams.*

---

Kamtsjatka-Schiereiland in 't verre ôostn van Rusland. 't Rôoze gebied is de Provinsje Kamtsjatka die ook e stik van 't vasteland in 't nôordn insluut.
Topografie van 't schiereiland.
't **Kamtsjatka-Schiereiland** (Russiesch : полуо́стров Камча́тка, *Poluostrov Kamchatka*) is e schiereiland in 't Russiesche Verre Ôostn da 1 250 kielomeetrs lank is, en dat 'n ippervlakte êt van apeupri 270 000 km² . 't Ligt tusschn de Stille Oseoane no 't ôostn en de Zêe van Okhotsk no 't westn . Zjuuste buutn de kustlyne lanst de Pasiefieke kuste van 't schiereiland lopt de 10 500 meetrs diepe Kloove van Koerieln–Kamtsjatka.

't Kamtsjatka-Schiereiland, de Kommandr-Eilandn, en Karaginsky-Eiland vormn tegoare de Provinsje Kamtsjatka van de Russiesche Fidderoasje. 't Mêerndêel van de 322 079 inweuners zyn bloed-echte Russn, mo dr zyn apeupri 13 000 Koryaks (2014) . Mêer of den êft van de bevolkienge leeft in Petropavlovsk-Kamchatsky (179 526 inweunrs in 2010) en in 't dichte drby liggnd Yelizovo (38 980).

Ip 't Kamtsjatka-Schiereiland zyn de bekende Vuulkoann van Kamtsjatka, 'n UNESCO weirld-erfgoed.

Kamtsjatka krygt toe 2 700 mm neerslag ipo e joar. De zoomrs zyn moatig koele, en de wientrs zyn dikkers stormachtig oewêl dat mo zeldn bliksmt.

## Zied ook noa

* Beikn en dinne gezoajde busschn van Kamtsjatka en de Koerieln
* Boreoale busschn van Kamtsjatka en de Koerieln

## Eksterne koppliengn

* (en)  Volcanoes of Kamchatka, Russian Federation (*The Encyclopedia of Earth*).
* (en)  Vulcanoes of Kamchatka (*UNESCO*).

## Verwyziengn

<references>
# UNESCO

*Dat artikel es geschreevn in 't Noordelik West-Vlams.*

---

Vlagge van den UNESCO.
Logo van den UNESCO.
Den **UNESCO** of in 't lank **Organizoasje van de Verêenigde Noasjes vor Oendrwys, Weetnschap en Kuulteure** (Iengels : *United Nations Educational, Scientific and Cultural Organization*; Fransch : *Organisation des Nations unies pour l'éducation, la science et la culture*) is e gespisjaliezeerd agentschap van de Verêenigde Noasjes (Iengels : *United Nations*). Zyn doel is by te droagn toe vreede en villigeid deur 't bevordrn van d' internasjonoale soamnwerkienge ip gebied van ipvoedienge, weetnschap en kuulteure, vo voddr te groakn mêt e weirldwyd oentzag vo rechtvoardigeid, wetgeevienge, en menschrechtn tegoare mê vryeid lik of da 't beschreevn is in 't "Chartre van de Verêenigde Noasjes" . 't Is den ipvolgre van 'n ofdêelienge van de vroegre Volknboend (*International Committee on Intellectual Cooperation* of Internasjonoal Kommietee vo de Verstandlikke Soamnwerkienge).

Den UNESCO ê 195 lidstoatn en 9 geassosjêerde leedn . De mêeste van zyn platslikke kantôorn zyn gegroepeerd per drie of vier landn; der zyn ook nasjonoale en regionoale kantôorn.

Den UNESCO probeert zyn doelstelliengn t' oaln deur vuuf oofd-programmas : ipvoedienge, nateurweetnschappn, moatschapplikke-/mensweetnschappn, kuulteure, en kommuniekoasje/informoasje. Projektn oendresteund deur den UNESCO omvattn programmas vor alfabeetiezeerienge, trèènienge van techniesche voardigeid en lêeroars; internasjonoale weetnschapplikke programmas; de bevordrienge van oenofanklikke meedja en de vryeid van de drukperse; regionoale en kuulturêele geschiedkundige projekn; de bevordrienge van kuultuurêele verscheidneid; vertoaliengn van weirld-lietrateure; internasjonoale soamnwerkiengsoovrêenkomstn vo 't bevillign van 't kuulturêel en nateurlik weirld-erfgoed en vo de menschnrechtn te beschermn, en te probeern de weirldwyde digitoale kloove t' oovrebruggn.
Y is ook lid van de *United Nations Development Group* (Oentwikkliengsgroep van de Verêenigde Noasjes) .

De bedoelienge van den UNESCO is "by te droagn toe 't ipbown van vreede, 't uutroejn van d' oarmoe, deurzoame oentwikklienge en interkuultuurêele soamnsproake deur middl van ipvoedienge, weetnschap, kuulteure, kommuniekoasje en informoasje" . Den andacht van d' organiezoasje goat ook by vôorkeure no kwaliteit : ipvoedienge vor iedrêen en leevnslank lêern, ipvangn van niewe moatschapplikke en ethiesche uutdoagiengn, koestern van kuultuurêele verscheideneid, kulteure van vreede en ipbow van e kennisse-moatschappy dankzy informoasje en kommuniekoasje .

De brêe doeln en duudlike wenschn van de weirldwyde gemêenschap – lik of da ze beschreevn zyn in d' internasjonoal oovrêengekommn oentwikliengsdoeln, woaroendre de *Millennium Development Goals* (*MDG* of Ooentwikkliengsdoeln vo d' êeste Duusd Joar) — zyn de groendslag van ol de plangs en aksjes van den UNESCO.

|  |  |
| --- | --- |
|  | Ofbeeldiengn die ier by passn ku je vien in de categorie **UNESCO** van Wikimedia Commons. |

## Verwyziengn

<References>
# Baltische stoatn

Ligginge van de 3 Baltische stoatn in Nôordôost-Europa. Van nôord noa zuud:  Estland,  Letland,  Litouwn
De **Baltische stoatn** (Estisch: *Balti riigid, Baltimaad*, Lets: *Baltijas valstis*, Litouws: *Baltijos valstybės*) zyn de landn an d' ôostkust van de Baltische Zêe. 't Zyn van nôord noa zuud Estland, Letland en Litouwn. De landn zyn alle drië lid van de NAVO, d' Europeesche Unie, d' eurozone en den OESO. Toalkundig stoan de Lettn en de Litouwers dichte by mekoar. Ze spreekn Baltische toaln. D' Estn spreekn, lyk de Finn en d' Hongoarn, e Fins-Oegrische toale.

An 't ende van den Êeste Weireldorloge maktn de landn hunder los van Rusland, die ton in e burgeroorloge verwikkeld was. Tusschn 1918 en 1940 woarn z' oenofhankelyke republiekn. In 1940 wierdn ze deur de Sovjet-Unie g'annexeerd. In 1990 verkloardegn z' hunder oenofhankelyk, 't begun van d' inêenstortinge van de Sovjet-
Unie. Ze kwoamn were oenofhankelyk in september 1991.
# 1978

1975 - 1976 - 1977 - **1978** - 1979 - 1980 - 1981
't Joar **1978** is 't 78e joar in de 20e eeuwe volgenst de christelikke joartellienge.

## Geboorn

januoari
* 18 - Thor Hushovd, Nôorsche coureur

februoari
* 7 - Theo Francken, Vlamsche polletieker

moarte
* 14 - Pieter van den Hoogenband, Hollansche zwemmer

april
* 9 - Maxime Prévot, Woalsche polletieker

juni
* 12 - Brian Lynch, Amerikoanschn basketter
* 21 - Thomas Blondeau, West-Vlamsche schryver, dichter en journalist

september
* 5 - Annelies Verlinden, Vlamsche politica

oktober
* 6 - Samara Felippo, Brazilioansche actrice
* 15 - Boško Balaban, Kroöatische voetboller

december
* 16 - Roel Moors, Vlamschn basketter
* 21 - Tom Vannoppen, Vlamsche cyclocrosser

## Gestorvn

januoari
* 13 - Germain Derijcke, West-Vlamsche coureur

februoari
* 12 - Cecilia Callebert, West-Vlamsche componiste

juni
* 6 - Lucy Monti, Ostendsche zangeresse

ogustus
* 31 - Joos Florquin

oktober
* 9 - Jacques Brel, Belgische zanger

|  |  |
| --- | --- |
|  | Ofbeeldiengn die ier by passn ku je vien in de categorie **1978** van Wikimedia Commons. |
# Cornwall

*Dat artikel es geschreevn in 't Noordelik West-Vlams.*

---

| Cornwall |
| --- |
|  |  |
|  Liggienge in Iengeland |
| Land | Iengeland |
| Stoatus | Ceremonieel groafschap en Unitary authority |
| Regio | South West England |
| Hoofdplekke | Truro |
| Ippervlak | 3.563 km² |
| Inweuners | 561.349 (2017) (158 inw/km²) |

**Cornwall** (Cornisch: *Kernow* [ˈkɛrnɔʊ]) is e ceremonieel groafschap en Unitary authority in den Iengelsche regio South West England, begrensd in 't nôordn en 't westn deur de Keltische Zêe en in 't zuudn deur 't Iengels Kanoal. In 't ôostn wordt Cornwall van 't groafschap Devon gescheid deur de riviere de Tamar. 't Mêest westelyk punt is Land's End en 't mêest zuudelyk is *Lizard Point*. 't Ceremonieel groafschap Cornwall omvat ook de Scilly-eilandn. 't Administratief center is Truro.

In Cornwall wierd vroeger Cornisch gesprookn, e Keltische toale die uutgestorvn is in de loate 18e êeuwe, moar in de 20e êeuwe probeern ze de toale were leevn in te bloazn. Der is e Wikipedia in 't *Kernowek* en e regionalistische pollitieke partie *Mebyon Kernow*, die lid is van d' Europeesche Vrye Alliansje.

Prins Charles, de Britsche krôonprins, en zyn vrouwe Camilla Parker Bowles zyn hertog en hertoginne van Cornwall.

* Land's End
* St. Ives
* Truro
* Mên-an-Tol, megalithisch monument
* Brown Willy
* "Penzance welcomes you; Pennsans a'gas dynergh"

|  |  |
| --- | --- |
|  | Ofbeeldiengn die ier by passn ku je vien in de categorie **Cornwall** van Wikimedia Commons. |
# Thems

Den Thems in Zuud-Ingeland
Den **Thems** (Nederlands: *Theems*, Iengels: *Thames* mo ôok gezeid lyk "Thems") es e riviere die strôomt in't zuud'n van Ingeland van apeupri 346 kilomèiters lank. Z'ountspriengt by Cirencester in d'heuvels van de Cotswolds, lôopt ôostelyk noar Oxford, en ton zuudwoarts tout Reading vo ton tweisn deur Londn te sliengern. By Southend-on-Sea moundt ze me en brêed estuoarium uut in de Nôordzêe.

|  |  |
| --- | --- |
|  | Ofbeeldiengn die ier by passn ku je vien in de categorie **Thames** van Wikimedia Commons. |
# East of England

*Dat artikel es geschreevn in 't Kustwestvlams.*

---

Liggienge in Iengeland
**East of England** (letterlyk "Ôost-Iengeland") is e regio van Iengeland met een ippervlak van 19.120 km² en oengeveer 5,4 miljoen inweuners.

Groafschappn en unitary authorities in de regio:

| Koarte | Ceremonieel groafschap | Shire county / unitary autority | Districtn |
| --- | --- | --- | --- |
|  | Essex | 1. Thurrock (UA) |
| 2. Southend-on-Sea (UA) |
| 3. Essex | *a.*) Harlow, *b.* Epping Forest, *c.* Brentwood, *d.* Basildon, *e.* Castle Point, *f.* Rochford, *g.* Maldon, *h.* Chelmsford, *i.* Uttlesford, *j.* Braintree, *k.* Colchester, *l.* Tendring |
| 4. Hertfordshire | *a.* Three Rivers, *b.* Watford, *c.* Hertsmere, *d.* Welwyn Hatfield, *e.* Broxbourne, *f.* East Hertfordshire, *g.* Stevenage, *h.* North Hertfordshire, *i.* St Albans, *j.* Dacorum |
| Bedfordshire | 5. Luton (UA) |
| 6. Bedford (UA) |
| 7. Central Bedfordshire (UA) |
| Cambridgeshire | 8. Cambridgeshire | *a.* Cambridge, *b.* South Cambridgeshire, *c.* Huntingdonshire, *d.* Fenland, *e.* East Cambridgeshire |
| 9. Peterborough (UA) |
| 10. Norfolk | *a.* Norwich, *b.* South Norfolk, *c.* Great Yarmouth, *d.* Broadland, *e.* North Norfolk, *f.* Breckland, *g.* King's Lynn and West Norfolk |
| 11. Suffolk | *a.* Ipswich, *b.* Suffolk Coastal, *c.* Waveney, *d.* Mid Suffolk, *e.* Babergh, *f.* St Edmundsbury, *g.* Forest Heath |

UA = unitary authority
# Google

't Loho von Google
**Google** es 'n Amerikoansche firma, surtout gekend van zyn zoekmachien voo bloadn te zoekn op 't internet. Dat algoritme is in 1998 ountwikkeld deur twêe gastn van de Stanford University (Amerika): Larry Page en Sergey Brin. Under zoekmachien gift ieder website een *PageRank* die gebasêrd is up 't antol andere sites die noa de website verwyzn. Vandoage den dag eit Google zyn activiteitn ol styf uutgebreid en is êen van de grotste bedryvn ter weireld gekommn:

* Google Earth: groatis 3D-model van ouze weireld
* Google Adsense en Google Adwords: reclameboodschappn platsn (grotste brounne van inkomstn vo Google)
* Google Calender: groatis kalender
* Gmail: groatis emaildienst met ne mailbox van mêer of 7 GB
* Google Analytics: groatis statistiekn vo websites
* Google Video: tegenhanger van Youtube
* Google Maps: Koartn van hêel de wêreld me meugelikheid vo routebescrivingn te moakn
* Google Chrome: en internet browser (gelik Internet Explorer en Firefox)
* Google Translater: programma da tekstn vertoald
* Google News: programma da verschillende nieuws sites scant achter nieuwkes, bestoat ôok in 't Nederlands
* ...

't Loho von Hoehel
Toch is 't imago van Google, in tegenstellienge tot da van Microsoft, nog olsan da van een sympatiek, joeng bedryf. Misschien is da omdat under informêel motto is *Don't be evil* (doe gin kwoad). 't Bedryf is oal zo ryke dat et oal Youtube en verschillnde andre bedryvn êd overgepakt. Ze briedn ôok underne markt vrêe uut. Nu ên ze zelvs ol een altirnatief vo Microsoft's Messenger en Microsoft Office.

Van de zoekmachien est er ôok e West-Vlamsche versie, woavan dat de noame geschreven wordt lik da ze da in 't West-Vlams uutspreekn: *Hoehel*.

## Referensjes

## Externe koppeliengn

* Google.com

|  |  |
| --- | --- |
|  | Ofbeeldiengn die ier by passn ku je vien in de categorie **Google** van Wikimedia Commons. |